CELEX: 62019TN0526
Language: sl
Date: 2019-07-25 00:00:00
Title: Zadeva T-526/19: Tožba, vložena 25. julija 2019 – Nord Stream 2/Parlament in Svet

9.9.2019   
            
            
               SL
            
            
               Uradni list Evropske unije
            
            
               C 305/70
            
         
      Tožba, vložena 25. julija 2019 – Nord Stream 2/Parlament in Svet
      (Zadeva T-526/19)
      (2019/C 305/80)
      Jezik postopka: angleščina
      
         Stranki
      
      
         Tožeča stranka: Nord Stream 2 AG (Zug, Švica) (zastopniki: L. Van den Hende, J. Penz, odvetnika and M. Schonberg, Solicitor)
      
         Tožena stranka: Evropski parlament in Svet Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Direktivo (EU) 2019/692 Evropskega parlamenta in Sveta z dne 17. aprila 2019 razglasi za nično v celoti;
               
            
                  —
               
               
                  toženima strankama naloži plačilo stroškov tožeče stranke v tem postopku.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: kršitev temeljnega načela prava Unije glede enakega obravnavanja, ker se je z Direktivo o spremembi tožeči stranki odvzela možnost odstopanja od uporabe pravil iz Direktive 2009/73/EC, (1) in sicer brez upoštevanja že zgolj zelo velikih naložb, do katerih je prišlo do sprejetja Direktive o spremembi in celo že preden je bila prvič predlagana, čeprav za vse preostale obstoječe podvodne uvozne plinovode obstaja možnost odstopanja.
               
            
                  2.
               
               
                  Drugi tožbeni razlog: kršitev temeljnega načela prava Unije glede sorazmernosti, ker z Direktivo o spremembi ni mogoče doseči zastavljenih ciljev oziroma vsekakor ta Direktiva k doseganju teh ciljev ne more prispevati tako znatno, da bi bilo to pomembnejše od bremen, ki se z njo nalagajo.
               
            
                  3.
               
               
                  Tretji tožbeni razlog: kršitev temeljnega načela prava Unije glede pravne varnosti, ker Direktiva o spremembi ne vsebuje ustreznih prilagoditev glede na poseben položaj tožeče stranke, temveč je, nasprotno, posebej zasnovana tako, da nanjo vpliva negativno.
               
            
                  4.
               
               
                  Četrti tožbeni razlog: zloraba pooblastil, ker je bila Direktiva o spremembi sprejeta z namenom, ki ni zajet z nameni, za katere so bila dodeljena pooblastila, na podlagi katerih je bila sprejeta.
               
            
                  5.
               
               
                  Peti tožbeni razlog: bistvena kršitev postopka, ker je bila Direktiva o spremembi sprejeta ob kršitvi zahtev, določenih s Protokolom št. 1 k PEU in PDEU o vlogi nacionalnih parlamentov v Evropski uniji, s Protokolom št. 2 k PEU in PDEU o uporabi načel subsidiarnosti in sorazmernosti in z Medinstitucionalnim sporazumom o boljši pripravi zakonodaje.
               
            
                  6.
               
               
                  Šesti tožbeni razlog: neobstoj obrazložitve, kot se zahteva s členom 296 PDEU.
               
            
         (1)  Direktiva 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (UL 2009, L 211, str. 94).